# ΠΑΡΑΡΤΗΜΑ Β' - ΤΕΧΝΙΚΕΣ ΠΡΟΔΙΑΓΡΑΦΕΣ - ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Σύμφωνα με την υπ’ αρ. 2650/12-10-2018 απόφαση της Αναθέτουσας Αρχής, σχετικά με τον αριθμό των προληπτικών συντηρήσεων που θα γίνονται στην διάρκεια του εξαμήνου θα ισχύει αναλογικός αριθμός συντηρήσεων με αυτές που απαιτούν οι εγκεκριμένες τεχνικές προδιαγραφές, όπου σε αυτές προβλέπεται αριθμός συντηρήσεων μεγαλύτερος της μίας, και τουλάχιστον μία προληπτική συντήρηση στην διάρκεια του εξαμήνου, εφόσον προβλέπεται μόνο μία ετησίως.

**ΓΕΝΙΚΟΙ ΟΡΟΙ ΔΙΑΓΩΝΙΣΜΟΥΣΥΝΤΗΡΗΣΗΣ ΙΑΤΡΙΚΟΥ ΕΞΟΠΛΙΣΜΟΥ ΝΟΣΟΚΟΜΕΙΟΥ ΛΑΣΙΘΙΟΥ**

1.Η συντηρήτρια εταιρεία θα πρέπει να διαθέτει προσωπικό με αποδεδειγμένη εμπειρία και εκπαίδευση στα συγκεκριμένα μηχανήματα ανά κατηγορία που αναφέρονται παρακάτω. Σχετικά πιστοποιητικά πρέπει να κατατεθούν επί ποινή απόρριψης

2.Η συντηρήτρια εταιρεία θα πρέπει να καταθέσει βεβαίωση επάρκειας και διάθεσης γνήσιων ανταλλακτικών για τα συγκεκριμένα μοντέλα των μηχανημάτων που περιγράφονται ανά κατηγορία και για όλο το διάστημα ισχύος της σύμβασης επί ποινή απόρριψης

3)Η συντηρήτρια εταιρεία θα πρέπει να βεβαιώνει ότι διαθέτει όλα τα ειδικά όργανα και εργαλεία που απαιτούνται για τον έλεγχο καλής λειτουργιάς των μηχανημάτων, τις προληπτικές συντηρήσεις κα τις επισκευές των μηχανημάτων σύμφωνα με τις οδηγίες του κατασκευαστικού οίκου .

4) Η συντηρήτρια εταιρεία θα πρέπει να διαθέτει απαραίτητα σε ισχύ πιστοποίηση ΕΝ ISO 9001/2008 EN ISO 13485/2003

5)Επί ποινή αποκλεισμού οι προσφέροντες μπορούν να συμμετέχουν για το σύνολο των ομάδων ή για όσες ομάδας επιθυμούν με την δέσμευση ότι η προσφορά τους θα περιλαμβάνει το σύνολο των μηχανημάτων ανά ομάδα. Στην οικονομική προσφορά θα υπάρχει υπό- φάκελος για κάθε ομάδα που θα αναφέρει τύπο/μοντέλο μηχανήματος με το κόστος συντήρησης ανά μηχάνημα.

6) Ο ανάδοχος υποχρεούται στην προσφορά που θα κάνει να συμπεριλαμβάνει αναλυτικό φύλο συμφωνίας με τις τεχνικές προδιαγραφές επί ποινή αποκλεισμού.

7) H συντηρήτρια εταιρεία θα φέρει ακεραία την ευθύνη ,ποινική και αστική για κάθε ζημία που θα προκληθεί στο προσωπικό του Νοσοκομείου και σε τρίτους, που θα αποδεικνύεται από ανεξάρτητο γνωμοδοτικό όργανο και οφείλετε σε τεχνική παράλειψη ή αμέλεια του συντηρητή ή των συνεργατών του και έχει σχέση με τα μηχανήματα που συντηρεί.

«Επισκευή και συντήρηση κλιβάνου πλάσματος Οργανικής Μονάδας Έδρας»,

Αντικείμενο του διαγωνισμού θα είναι η ανάδειξη συντηρητή για την συντήρηση του κλιβάνου πλάσματος STERRAD 100 S των Χειρουργείων του Νοσοκομείου μας.

Η σύμβαση συντήρησης που θα υπογραφεί θα είναι διάρκειας ενός έτους αρχόμενη από την ημερομηνία της υπογραφής της με δικαίωμα παράτασης εάν το επιθυμεί το Νοσοκομείο μας .

Οι εταιρείες που θα συμμετάσχουν στον διαγωνισμό θα πρέπει να διαθέτουν σε ισχύ EN ISO9001 :2008 και EN ISO 13485 :2003 και να έχουν την δυνατότητα να πραγματοποιούν υπεύθυνες συντηρήσεις στον προαναφερόμενο κλίβανο με αμεταχείριστα ανταλλακτικά του κατασκευαστικού οίκου .

**ΑΝΤΙΚΕΙΜΕΝΟ ΣΥΜΒΑΣΗΣ**

Ο συντηρητής υποχρεούται να πραγματοποιεί απεριόριστο αριθμό επισκέψεων επανορθωτικής συντήρησης μετά από γραπτή ή τηλεφωνική κλήση μέσα σε 24 ώρες εκτός εάν συντρέχουν λόγοι ανώτερης βίας.

Η προληπτική και επανορθωτική συντήρηση θα γίνεται σύμφωνα με τις προδιαγραφές και τις οδηγίες του κατασκευαστικού οίκου .

Τα ανταλλακτικά και τα εξαρτήματα ( αναλώσιμα και μη αναλώσιμα )που θα απαιτούνται κατά τις εργασίες της προληπτικής συντήρησης ( ΕΠΙΠΕΔΟΥ E1 KAI ΕΠΙΠΕΔΟΥ Ε2 ) και της επανορθωτικής συντήρησης θα περιλαμβάνονται στην σύμβαση που θα υπογραφεί.

Ο συντηρητής μετά το πέρας κάθε εργασίας θα παρέχει στο Νοσοκομείο μας τεχνικό δελτίο με πλήρη περιγραφή των εργασιών που έχει πραγματοποιήσει σε κάθε μηχάνημα καθώς επίσης και αναγραφή των ανταλλακτικών που αντικατέστησε με τους κωδικούς τους,

Οι εργασίες προληπτικής συντήρησης ( ΕΠΙΠΕΔΟΥ Ε1 ΚΑΙ ΕΠΙΠΕΔΟΥ Ε2 )θα διενεργούνται μόνο στους χώρους του Νοσοκομείου μας ενώ οι εργασίες επισκευής σε περίπτωση που δεν μπορούν να πραγματοποιηθούν στους χώρους του Νοσοκομείου , θα διενεργούνται όπου κρίνει η συντηρήτρια εταιρεία με δαπάνες μεταφοράς και ευθύνη της συντηρήτριας εταιρείας.

Ο συνολικός χρόνος ακινητοποίησης του κλιβάνου λόγω βλάβης ορίζεται σε δέκα μέρες εργάσιμες το έτος. Στον χρόνο αυτό δεν υπολογίζεται ο χρόνος για την προληπτική και την επανορθωτική συντήρηση του κλιβάνου.

Σε περίπτωση που η συντηρήτρια εταιρεία υπερβεί το σύνολο των ημερών του χρόνου ακινητοποίησης η σύμβαση παρατείνεται για κάθε μια εργάσιμη μέρα μη λειτουργίας μηχανήματος πέραν του DOWN TIME για επτά ημέρες επί πλέον χωρίς επιβάρυνση του Νοσοκομείου μας,

**ΕΥΘΥΝΗ ΤΟΥ ΣΥΝΤΗΡΗΤΗ**

Ο ΣΥΝΤΗΡΗΤΉΣ θα φέρει ακεραία την ευθύνη, ποινική και αστική για κάθε ζημία που θα προκληθεί στο προσωπικό του Νοσοκομείου και σε τρίτους , που θα αποδεικνύεται από ανεξάρτητο γνωμοδοτικό όργανο και οφείλεται σε τεχνική παράλειψη ή αμέλεια του συντηρητή ή των συνεργατών του και έχει σχέση με τον κλίβανο πλάσματος STERRAD του Νοσοκομείου μας.

ΠΡΟΛΗΠΤΙΚΗ ΣΥΝΤΗΡΗΣΗ ΕΠΙΠΕΔΟΥ Ε1

Θα γίνει με την συμπλήρωση 6 μηνών ή 750 κύκλων λειτουργίας από την τελευταία συντήρηση επιπέδου Ε2 και θα περιλαμβάνει

1) PM 1 kit

2)Έλεγχο της σταθερότητας πλαισίου στον χώρο της εγκατάστασης , Αλλαγή λαδιών αντλίας κενού , Καθαρισμό vaporizer κλιβάνου , Απομάκρυνση νερού από δοχείο συλλογής αέρα, Απομάκρυνση υγρασίας από την παγίδα του ρυθμιστή πίεσης, Αντικατάσταση του φίλτρου λαδιού της αντλίας κενού ,καθαρισμός των φίλτρων αέρα και των πλαισίων του συστήματος

ΠΡΟΛΗΠΤΙΚΗ ΣΥΝΤΗΡΗΣΗ ΕΠΙΠΕΔΟΥ Ε2

Με την συμπλήρωση 12 μηνών ή 2250 κύκλων λειτουργίας από την τελευταία συντήρηση επιπέδου Ε2 και θα περιλαμβάνει:

1) PM1 kit και PM2 kit

2)Έλεγχο της σταθερότητας πλαισίου στον χώρο της εγκατάστασης , Αλλαγή λαδιών αντλίας κενού , Καθαρισμό vaporizer κλιβάνου , Απομάκρυνση νερού από δοχείο συλλογής αέρα, Απομάκρυνση υγρασίας από την παγίδα του ρυθμιστή πίεσης, Αντικατάσταση του φίλτρου λαδιού της αντλίας κενού ,καθαρισμός των φίλτρων αέρα και των πλαισίων του συστήματος , Έλεγχος λειτουργίας ρυθμιστή πίεσης ,Αντικατάσταση καταλυτικού φίλτρου και του φίλτρου λαδιού της αντλίας κενού, Αντικατάσταση του φίλτρου AEPA ,Καθαρισμό της πόρτας του κλιβάνου ,Αντικατάσταση δακτυλίου στεγανοποίησης της πόρτας του θαλάμου, Αντικατάσταση των STOP στους οδηγούς του ραφιού του θαλάμου, Αντικατάσταση των μονωτικών αποστατών του ηλεκτροδίου .

3)Πιστοποίηση του κλιβάνου από τον κατασκευαστικό οίκο .

**ΑΝΑΒΑΘΜΙΣΕΙΣ ΚΛΙΒΑΝΟΥ**

Αναβαθμίσεις - Διορθωτικές επεμβάσεις - Τροποποιήσεις ασφαλείας του κλιβάνου, που εκδίδονται από τον κατασκευαστικό οίκο και χαρακτηρίζονται ως απαραίτητες θα παρέχονται δωρεάν προς το Νοσοκομείο καθώς επίσης και τα σχετικά ανταλλακτικά.